[{"text_idx": "#000002", "text": "Gyda chyllid gan Gyngor Sir Powys, rydym yn gallu darparu \u2018diwrnodau gwyllt allan\u2019 cyffrous i blant a phobl ifanc yn ein hardal leol. Mae\u2019r diwrnodau gweithgaredd hyn yn rhoi cyfle i\u2019n pobl ifanc anghofio eu sgriniau, pwysau o\u0302l-pandemig ac unrhyw bryderon sydd ganddyn nhw, ac ymuno a\u0302 ni am ddiwrnod cyfan o fod yn yr awyr agored yn dysgu sgiliau newydd, cysylltu a\u0302 byd natur, a gwneud ffrindiau newydd."}, {"text_idx": "#000003", "text": "Roedd e\u2019n gallu gwneud gweithgareddau y mae\u2019n hoffi eu gwneud gyda grw\u0302p cyfeillgar mewn amgylchedd diogel, chwareus. Daeth yn o\u0302l ag atgofion hapus o anturiaethau a mwy o ffitrwydd. Gwerthfawrogodd y cyfeillgarwch newydd a greodd. Roedd wrth ei fodd gyda\u2019r bwyd cartref a baratowyd gan y staff!"}, {"text_idx": "#000005", "text": "Mae\u2019r gweithgareddau rydym yn eu cynnig yn cynnwys dysgu sgiliau cynnau ta\u0302n, gwneud basgedi chwilota o risgl helyg a llinyn o ddanadl poethion, gwaith coed gwyrdd, coginio dros da\u0302n y gwersyll, cerdded ceunentydd, ffeltio, adeiladu cuddfan a sesiynau gydag artist lleol. Mae digon o amser wedi\u2019i neilltuo bob tro ar gyfer gemau a darganfod annibynnol \u2013 dringo coed a sblasio mewn nentydd sydd ar frig y rhestr!"}]